**Informatīvais ziņojums**

**par apropriācijas pārdali ēkas Pils ielā 17, Rīgā, jumta remontam**

1. **Esošā situācija**

Vides aizsardzības un reģionālās attīstības ministrijas (turpmāk – VARAM) biroja ēkā Pils ielā 17, Rīgā, kurā ir izvietoti 50 VARAM darbinieki, pēc 2017. gada rudens lietus nokrišņiem ir konstatēta lietus ūdens ieplūde vairākās iekštelpās, tajā skaitā appludinātas atsevišķas darba vietas, kā arī ūdens ieplūdis 5. stāva apspriežu zālē.

VARAM ēku apsaimniekotājs SIA “Termex” apsekoja ēkas Pils ielā 17, Rīgā, jumtu virs darba kabinetiem, kuros bija konstatēta ūdens ieplūde, un atklāja būtiskus jumta seguma un tā konstrukciju bojājumus. SIA “Termex” par jumta tehnisko stāvokli izstrādāja 2017. gada 16. oktobra defektācijas aktu Nr. 20171016AL (skatīt pielikumu), kurā fiksēti konstatētie jumta bojājumi un sniegti risinājumi un ieteikumi šo bojājumu novēršanai.

Lai novērstu turpmāku lietus ūdens ieplūšanu ēkā Pils ielā 17, Rīgā, ir nepieciešams veikt jumta remontu, jo ieplūstošais ūdens bojā jumta konstrukcijas, bēniņu telpā esošās inženierkomunikācijas un augšstāvā esošo darba kabinetu griestu konstrukcijas un apdares materiālus. Bojātie dakstiņi un kores elementi atdaloties apdraud Pils ielas, Rīgā, gājējus un automašīnas. Ūdens nokļūšana biroja telpās apdraud VARAM darbinieku darba vietas aprīkojumu. Jumta seguma un tekņu dabīgā nolietojuma rezultātā, kas, galvenokārt, radies klimatisko apstākļu dēļ, tiek būtiski bojāta arī ēkas ārējā fasāde, tādējādi pasliktinot arī sienu konstrukciju siltumtehniskās īpašības.

1. **Turpmākā rīcība**

Ēkas Pils ielā 17, Rīgā, jumta remontam VARAM valsts budžeta programmā 97.00.00 „Nozaru vadība un politikas plānošana” 2017.gadam nav paredzēts finansējums. Tai pat laikā šīs programmas ietvaros jauno politikas iniciatīvu (turpmāk – JPI) pasākumiem ir radies finansējuma ietaupījums, jo vairāku veikto iepirkumu rezultātā noslēgtie līgumi un rēķini ir par mazāku summu nekā sākotnēji bija plānots.

 Ievērojot minēto, sniedzam priekšlikumu par apropriācijas pārdali VARAM valsts budžeta programmas 97.00.00 „Nozaru vadība un politikas plānošana” ietvaros (izdevumi precēm un pakalpojumiem), ēkas Pils ielā 17, Rīgā, jumta remontam nepieciešamo finansējumu 21 001 *euro* apmērā pārdalot no šādām JPI (skatīt detalizēti tabulā):

* 1261 *euro* no 2015.-2017.gada JPI “Publisko pakalpojumu pieejamības nodrošināšana saskaņā ar vienas pieturas aģentūras principu” (izdevumi precēm un pakalpojumiem);
* 5204 *euro* no 2015.-2017.gada JPI “Virzība uz oglekļa mazietilpīgu attīstību un pielāgošanās klimata pārmaiņām” (izdevumi precēm un pakalpojumiem);
* 3414 *euro* no 2015.-2017.gada JPI “Vides monitorings un zvejas kontrole” (izdevumi precēm un pakalpojumiem);
* 11 122 *euro* no 2017.-2019.gada JPI “Padomju okupācijas upuru piemiņas memoriāla kompleksa būvniecības procesa kontroles un tiesiskuma nodrošināšanas izdevumu segšana” (izdevumi precēm un pakalpojumiem).

Tabula

**Finansējuma ietaupījums no 97.00.00 programmas JPI pasākumu ietvaros**

**veikto iepirkumu rezultāta**

|  |  |  |  |  |
| --- | --- | --- | --- | --- |
| Nr. p.k. | Iepirkuma priekšmets | Paredzamā līgumcena, *euro* ar PVN |  Noslēgtā iepirkuma summa, *euro* ar PVN | Atlikums, *euro* |
| 1. | **2015-2017 Publisko pakalpojumu pieejamības nodrošināšana saskaņā ar vienas pieturas aģentūras principu** |
|   | 1. Valsts un pašvaldību vienotā klientu apkalpošanas centru tīkla latvijas.lv šķirkļa tehniskā pilnveide | 4 839 | 4 356 | 483 |
| 2. Dalība izstādē Riga COMM  | 2 000 | 1 706 | 294 |
| 3. Pētījums "Mākoņdatošanas iespēju izmantošana publisko pakalpojumu pilnveidei | 11 979 | 11 495 | 484 |
| **Kopā**  | 18 818 | 17 557 | **1 261** |
| 2. | **2015-2017 Virzība uz oglekļa mazietilpīgu attīstību un pielāgošanās klimata pārmaiņām** |
|   | 1. Informatīvi un izglītojoši videoklipi par klimata politikas jautājumiem | 50 001 | 48 376 | 1 625 |
| 2. Sabiedrības informēšana par zaļo publisko iepirkumu, tajā skaitā reģionālo semināru organizēšana | 17 579 | 14 000 | 3 579 |
| **Kopā**  | 67 580 | 62 376 | **5 204** |
| 3. | **2015-2017 Vides monitorings un zvejas kontrole** |
|   | 1. Starptautisko dabas ekspertu sanāksme Rīgā | 4 884 | 1 470 | **3 414** |
| 4. | **2017.-2019.gada JPI “Padomju okupācijas upuru piemiņas memoriāla kompleksa būvniecības procesa kontroles un tiesiskuma nodrošināšanas izdevumu segšana”** sakarā ar to, ka nebija nepieciešami plānotie tiesvedības izdevumi. | **11 122** |
|  |  |   | KOPĀ | **21 001** |

Vides aizsardzības un

reģionālās attīstības ministrs Kaspars Gerhards

09.11.2017. 8:52

2883

I.Ošiņa

67026465, Inga.Osina@varam.gov.lv